ไฟแนนซ์ทูเดย์
โดย...ช.ชดา
20 ก.ย. 2559

โดย...ช.ชดา
หลังจากแถลงผลงานรัฐบาล 2 ปีผ่านไปแล้ว ดร.สมคิด จาตุศรีพิทักษ์ รองนายกฯ ก็ยังฟิตไม่หยุด เชิญทีมเศรษฐกิจมาประชุมตั้งแต่ 07.30 น. เมื่อเช้าวานนี้ แถมขอให้ อภิศักดิ์ ตันติวรวงศ์ รมว.คลัง พูดให้เยอะๆ หน่อย ทำให้ขุนคลังบ่นอุบว่าขัดกับบุคลิกภาพของผม
สัปดาห์นี้มีสัมมนาน่าสนใจชนกันสองงานในวันที่ 21 ก.ย.นี้ งานแรกสัมมนา One Belt One Road “โอกาสไทย-จีน” จัดโดย โพสต์ พับลิชชิง ที่โรงแรมเซ็นทาราแกรนด์ แอท เซ็นทรัลเวิลด์ มาฟังให้ชัดๆ งานนี้ไทยจะดูดเม็ดเงินลงทุนจากจีนยังไง งานนี้มี อาคม เติมพิทยาไพสิฐ รมว.คมนาคม และ หนิงฟู่ซุ่ย เอกอัครราชทูตสาธารณรัฐประชาชนจีน ประจำประเทศไทย ให้เกียรติมาปาฐกถาพิเศษ
ส่วนอีกงาน ธนาคารกรุงเทพ ผนึกกำลังร่วมกับบริษัทพันธมิตร จัดงานสัมมนา ในหัวข้อ “จัดทัพธุรกิจไทยไปเมียนมา” งานจัดที่ห้องบอลรูม โรงแรมอนันตรา สยาม มี อภิรดี ตันตราภรณ์ รมว.พาณิชย์ มาเปิดการสัมมนา
ธปท.จ้างมืออาชีพอย่าง เพลย์ แอน เลอน มาบริหารศูนย์รับดูแลบุตรพนักงานก่อนวัยเรียน ใครได้ชะโงกหน้าเข้าไปในศูนย์นี้ต้องร้องว้าว ทำให้ ธปท.เป็นองค์กรที่น่าทำงานมากขึ้นไปอีก